**2022 පෙබරවාරි 15 වන දින නිවිතිගල ප්‍රාදේශීය සභා රැස්වීම් ශාලාවේදි පවත්වන ලද සභා රැස්විමේ වාර්තාවයි.**

**2022 පෙබරවාරි 15 වන දින නිවිතිගල ප්‍රාදේශීය සභා රැස්වීම් ශාලාවේදි පෙ.ව 10.00ට ආරම්භ කර පවත්වන ලද සභා රැස්විමේ වාර්තාවයි.**

**පහත නම් සදහන් ගරු මන්ත්‍රීතුමන්ලා හා මන්ත්‍රීතුමියන් රැස්වීමට සහභාගී වූහ.**

* **නිවිතිගල ප්‍රාදේශීය සභා ගරු සභාපති කුලතුංග ලියනගේ මහතා**
* **නිවිතිගල ප්‍රාදේශීය සභා ගරු උප සභාපති විජිත වැරණියගොඩ මහතා**
* **නිවිතිගල ප්‍රාදේශීය සභා ගරු මන්ත්‍රී බුද්ධික ප්‍රේමරත්න මහතා**
* **නිවිතිගල ප්‍රාදේශීය සභා ගරු මන්ත්‍රී සොමී ගුණවර්ධන මහතා**
* **නිවිතිගල ප්‍රාදේශීය සභා ගරු මන්ත්‍රීනි ඉනෝකා ප්‍රියදර්ශනි මහත්මිය**
* **නිවිතිගල ප්‍රාදේශීය සභා ගරු මන්ත්‍රී චන්දු නිරෝෂන් මහතා**
* **නිවිතිගල ප්‍රාදේශීය සභා ගරු මන්ත්‍රී ලෝහිත වේරගම මහතා**
* **නිවිතිගල ප්‍රාදේශීය සභා ගරු මන්ත්‍රී ගාමිණී ඉන්ද්‍රජිත් නොරගල්ල මහතා**
* **නිවිතිගල ප්‍රාදේශීය සභා ගරු මන්ත්‍රී සුරංග ප්‍රභාත් මහතා**
* **නිවිතිගල ප්‍රාදේශීය සභා ගරු මන්ත්‍රී නුවන් ප්‍රසාද් මහතා**
* **නිවිතිගල ප්‍රාදේශීය සභා ගරු මන්ත්‍රී දුමින්ද සම්පත් මහතා**
* **නිවිතිගල ප්‍රාදේශීය සභා ගරු මන්ත්‍රී ලහිරු රත්නායක මහතා**
* **නිවිතිගල ප්‍රාදේශීය සභා ගරු මන්ත්‍රිනී ලක්මාලි ඩයස් අබේගුණවර්ධන මහත්මිය**
* **නිවිතිගල ප්‍රාදේශීය සභා ගරු මන්ත්‍රිනී ගයනා චින්තානි මහත්මිය**
* **නිවිතිගල ප්‍රාදේශීය සභා ගරු මන්ත්‍රී පියසේන පොල්වත්ත මහතා**
* **නිවිතිගල ප්‍රාදේශීය සභා ගරු මන්ත්‍රී සුනිල් සේරසිංහ මහතා**
* **නිවිතිගල ප්‍රාදේශීය සභා ගරු මන්ත්‍රී සුසාන්ත රූපසිංහ මහතා**
* **නිවිතිගල ප්‍රාදේශීය සභා ගරු මන්ත්‍රී සුරේෂ් කාන්ත් මහතා**
* **නිවිතිගල ප්‍රාදේශීය සභා ගරු මන්ත්‍රිනී නීතා එක්නැලිගොඩ මහත්මිය**
* **නිවිතිගල ප්‍රාදේශීය සභා ගරු මන්ත්‍රිනී නිශාන්ති ප්‍රියදර්ශනි මහත්මිය**
* **නිවිතිගල ප්‍රාදේශීය සභා ගරු මන්ත්‍රිනී චම්පිකා මධුමති මහත්මිය**
* **නිවිතිගල ප්‍රාදේශීය සභා ගරු මන්ත්‍රී ශාන්ත සේනා රත්නායක මහතා**
* **නිවිතිගල ප්‍රාදේශීය සභා ගරු මන්ත්‍රී චමින්ද කුමාර ප්‍රනාන්දු**
* **නිවිතිගල ප්‍රාදේශීය සභා ගරු මන්ත්‍රී ආර් ඒ වසන්ත මහතා**

සහභාගී වූ නිලධාරින්,

එම්.කේ.පුෂ්පකුමාරි මිය-ලේකම්

පී.ආර් නයගරා නේදියන් රෝෂා මිය-කළමනාකරණ සේවා නිලධාරී

2022.01.18 වන දින සභා වාර්තාව සභා සම්මත කිරිම.

2022.01.18 වන දිනැති සභා වාර්තාව අඩුපාඩු කිසිවක් වේනම් පෙන්වා දෙන ලෙසත් නොඑසේනම් ලියා ඇති සැටියෙන් සම්මත කිරීම සුදුසු බවත් ගරු සභාපති කුලතුංග ලියනගේ මහතා සභාවට යෝජනා කළ අතර ගරු මන්ත්‍රී පියසේන පොල්වත්ත මහතා විසින් ස්ථිර කරන ලදි.

ඒ අනුව 2022.01.18 දිනැති සභා වාර්තාවේ සංශෝධන කිසිවක් නොතිබූ බැවින් ඉදිරිපත් කරන ලද සභා වාර්තාව යෝජනා ස්ථීරත්වයෙන් සභා සම්මත විය.

1. සභාපතිවරයා විසින් කරනු ලබන නිවේදන
2. යථා පරිදි කල් දි ඇති ප්‍රශ්ණ - නැත
3. ප්‍රාදේශීය සභාව වෙත එවන ලද සංදේශ, පෙත්සම්,-නැත
4. යථා පරිදි කල්දි ඇති යෝජනා
   1. ගරු සභාපති කුලතුංග ලියනගේ මහතාගේ යෝජනා
5. නිවිතිගල ප්‍රාදේශිය සභා බලප්‍රදේශයේ නිවිතිගල සහ ඇලපාත කොට්ඨාස වල ඇති පාසල්/රාජ්‍ය ආයතන කසළ වර්ගීකරණය කිරීමට පෙළඹීම සඳහා කසළ බඳුන් ලබා දීම සුදුසු බව ගරු සභාපති කුලතුංග ලියනගේ මහතා විසින් යෝජනා කළ අතර එම යෝජනාව ගරු මන්ත්‍රී ලහිරු රත්නායක මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී බල ප්‍රදේශය තුළ ඇති පාසල් සඳහා පමණක් කසළ වර්ගීකරණය සඳහා කසළ බඳුන් ලබා දීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. නිවිතිගල ප්‍රාදේශිය සභාව සතු දොළොස්වල කොම්පෝස්ට් අංගනය සඳහා නැවත කොටසක් එකතු කිරීම පළාත් සභා අරමුදලින් සිදුකරන ලදි.එහෙත් ප්‍රතිපාදන ප්‍රමාණවත් නොවීම මත පොළොව කොන්ක්‍රිට් කිරීමේ කටයුතු සිදුකිරීමට නොහැකි විය.එබැවින් පොළොව කොන්ක්‍රිට් කිරීම සඳහා සභා අරමුදල් යොදවා ක්‍රියාත්මක කිරීම සුදුසු බව ගරු සභාපති කුලතුංග ලියනගේ මහතා විසින් යෝජනා කළ අතර එම යෝජනාව ගරු මන්ත්‍රී ලහිරු රත්නායක මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී ඉතා ඉක්මනින් කොම්පෝස්ට් නිෂ්පාදන කටයුතු කිරීම ආරම්භ කිරීමට කටයුතු කළ යුතු බැවිනුත් යන්ත්‍රසූත්‍ර ස්ථාපිත කිරීමට අවශ්‍ය කිරීමට අවශ්‍ය බැවිනුත් පොළොව කොන්ක්‍ර්ට් කිරීම සුදුසු බවත් සභා අරමුදල් මගින් ප්‍රතිපාදන වෙන්කර ගැනීම සුදුසු බවත් ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. දොළොස්වල කොම්පෝස්ට් අංගනය සතු ආයුධ සහ යන්ත්‍ර සොරකම් සිදුවී ඇති බවට වාර්තා වී ඇති බැවින් ඒවායේ ආරක්ෂාව පිළිබඳ අවදානමක් පවතී. එබැවින් එම ස්ථානයේ ආරක්ෂාව උදෙසා CCTV කැමරා පද්ධතියක් සවිකිරීම සුදුසු බව ගරු සභාපති කුලතුංග ලියනගේ මහතා විසින් කරන ලද යෝජනාව ගරු මන්ත්‍රී සොමී ගුණවර්ධන මහතා විසින් ස‍්ථීර කරන ලදි.

ඒ අනුව ගරු සභාවේ කරුණු විමසීමේදී කොම්පෝස්ට් අංගනයේ ආරක්ෂාව සඳහා CCTV කැමරා පද්ධතියක් සවිකිරීම සුදුසු බවත් ඒ සඳහා පිරිවිතර සකස් කොට මිලගණන් කැඳවා ඉදිරි කටයුතු සිදු කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. නිවිතිගල ප්‍රාදේශිය සභාවේ ප්‍රධාන කාර්යාලය/ඇලපාත උප කාර්යාලය/නිවිතිගල නිදහස් ආයුර්වේදය/මහජන පුස්තකාලය වැනි ස්ථාන වල විධිමත්ව සවිකරන ලද නාමපුවරු නොමැති වීම නිසා බාහිර පාර්ශවයන්ට පහසුවෙන් හඳුනා ගැනීමේ අපහසු වී ඇත.එබැවින් එම ස්ථාන සඳහා විධිමත් ලෙස සකස් කරන ලද නාමපුවරු යෙදීම සුදුසු බව ගරු සභාපති කුලතුංග ලියනගේ මහතා විසින් යෝජනා කළ අතර එම යෝජනාව ගරු මන්ත්‍රී සොමී ගුණවර්ධන මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී කඩිනමින් නාමපුවරු සකස් කිරීම සඳහා ප්‍රසම්පාදන කටයුතු සිදුකිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. නිවිතිගල ප්‍රාදේශිය සභාවේ 2021 වර්ෂයට අදාලව නිවිතිගල ප්‍රධාන කාර්යාලය,ඇලපාත උප කාර්යාලය,නිවිතිගල සහ ඇලපාත මහජන පුස්තකාලය,නිවිතිගල සහ ඇලපාත නිදහස් ආයුර්වේදය යන ස්ථානයන් වල සිදු කරන ලද භාණ්ඩ සමීක්ෂණ වාර්තාවේ නිර්දේශ අනුව කටයුතු කිරීම ගරු සභාපති කුලතුංග ලියනගේ මහතා විසින් යෝජනා කළ අතර එම යෝජනාව ගරු මන්ත්‍රී ලහිරු රත්නායක මහතා විසින් ස්ථීර කරන ලදි.

ඒ පිළිබඳව ගරු සභාවේ කරුණු විමසීමේදී 2021වර්ෂය සඳහා වූ භාණ්ඩ සමීක්ෂණ වාර්තාවේ සඳහන් නිර්දේශ හා නිගමන ක්‍රියාත්මක කිරීම සුදුසු බවත් භාණ්ඩ වෙන්දේසිය සඳහා භාණ්ඩ වල වටිනාකම තක්සේරු කිරීමට තක්සේරු මණ්ඩලය ලෙස පහත සාමාජිකයන් පත්කිරීම සුදුසු බවත් ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

|  |  |
| --- | --- |
| තක්සේරු මණ්ඩලය සඳහා පත්කරන ලද සාමාජිකයන් | තනතුර |
| අජන්තා ආරියවංශ මිය | කමිටු සභාපති |
| දයාල් ආරියරත්න මයා | කමිටු සාමාජික |
| අනූෂා මිහිරාණි මිය | කමිටු සාමාජික |

1. නිවිතිගල ප්‍රාදේශිය සභා ප්‍රදේශයේ ඉදිකර ඇති පහත අනවසර ඉදිකිරීම් කඩා ඉවත්කිරිම සඳහා 1987 අංක 15 දරණ ප්‍රාදේශිය සභා පනතේ 52 වගන්තිය ප්‍රාකාරව 49 වගන්තියේ විධිවිධාන උල්ලංඝනය කර ඇති බැවින් පහත අනවසර ඉදිකිරීම් කඩා ඉවත්කිරීමට ගරු සභාවේ අනුමැතිය ලබා ගැනීම සඳහා ගරු සභාපති කුලතුංග ලියනගේ මහතා විසින් කරන ලද යෝජනාව ගරු මන්ත්‍රී බුද්ධික ප්‍රේමරත්න මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී පහත සඳහන් තීරණයන් ක්‍රියාත්මක කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

|  |  |
| --- | --- |
| අනවසර ඉදිකිරීම් විස්තර | ගනු ලැබූ තීරණය |
| එගොඩ නිවිතිගල,නිවිතිගල වී සී නිවාස ලිපිනයෙහි පදිංචි ජී.ජී ඉනෝකා දයානි මිය විසින් ඉදිකර ඇති අනාරක්ෂිත බැම්ම | ගොඩනැගිලි පර්යේෂණ දෙපාර්තමේන්තුව විසින් සඳහන් කරන ලද නිර්දේශ අනුව ඉදිකර ඇත්ද යන්න වරලත් ඉංජිනේරුවරයෙකු ලවා සහතික කරගෙන ඉදිරිපත් කරන ලෙස දැනුම් දෙන ලෙසත් එසේ ඉදිරිපත් කිරීමට නොහැකි වුවහොත් කඩා ඉවත් කිරීමට සිදුවන බවත් දැනුම් දීම |
| නිවිතිගල නගරයේ බෝමළුව පාරට ඇතුළුවන ස්ථානයේ මොහොමඩ් රෆික් යන අය විසින් ඉදිකර ඇති ගොඩනැගිල්ල | පෙර දැනුම් දීමකින් පසු ඉවත් කිරීම නොකළහොත් කඩා ඉවත් කිරීම කළ යුතුය. |
| කලවාන,රත්නපුර ප්‍රධාන මාර්ගයේ නො 53 දෑල යන ස්ථානයේ ජී.එස් විද්‍යාලංකාර,26/1 ගල්ගොඩවත්ත මාරපන ලිපිනයෙහි පදිංචි අය විසින් ඉදිකරනු ලබව අනාරක්ෂිත ගොඩනැගිල්ල | නීත්‍යානුකූල ඉදිකිරීමක් ලෙස අනුමැතිය ලබාගන්නා ලෙස දන්වා එසේ නොකළහොත් කඩා ඉවත් කිරීමට කටයුතු කිරීම කළ යුතුය |

-.

1. කෙහෙල්ඕවිටගම,පැල්පොල වම්බටුහේන නැමැති ඉඩමේ කළුගල් කැඩීමේ ව්‍යාපාරය සහ ඇලපාත නිරිඇල්ල දොරලොහේන වත්ත නැමැති ඉඩමේ කළු ගල් කැඩීමේ ව්‍යාපාරය සඳහා නිවිතිගල ප්‍රාදේශිය සභාවේ එකඟතාවය ලබා ගැනීමට අදාලව ඉදිරිපත් කරන ලද යෝජනාව වෙනුවෙන් පසුගිය සභා වාරයේදී එළඹී තීරණය ප්‍රකාරව සකස් කරන ලද ගිවිසුම සභාවේ අනුමැතිය ලබා ගැනීම ගරු සභාපති කුලතුංග ලියනගේ මහතා විසින් යෝජනා කළ අතර එම යෝජනාව ගරු මන්ත්‍රී බුද්ධික ප්‍රේමරත්න මහතා විසින් ස්ථීර කරන ලදි.

මේ සම්බන්ධව ගරු සභාවේ කරුණු විමසීමේදී ගම්වාසීන්ට ඉදිරියේදී කිසිදු ගැටළුවකට මුහුණ දීමට සිදුනොවන පරිදි කටයුතු කිරීම කළ යුතු බවත් නිරන්තරයෙන් ගම්වාසීන් වෙනුවෙන් පෙනී සිටිය යුතු බවත් ගරු මන්ත්‍රී ආර් ඒ වසන්ත මහතා විසින් තම අදහස් දක්වමින් ප්‍රකාශ කරන ලදි.ඒ අනුව පහත සඳහන් යෝජනාවන්ට යටත්ව අචාල පාර්ශව සමග ගිවිසුමට එළඹීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

* ගිවිසුම්ගත කොන්දේසි ඇතුළත් කොට සකස් කරන ලද නාමපුවරුවක් එම මාර්ග පිවිසුම් වල ජනතාවට ප්‍රදර්ශනය කිරීම.
* ගිවිසුම්ගත කොන්දේසි කඩවීමක් හෝ ගිවිසුමට පරිබාහිරින් කටයුතු කළහොත් ගිවිසුම අවලංගු කළ යුතු බවත් ඇතුළත් විය යුතුය.
* විධිමත් අධීක්ෂණ ක්‍රියාපටිපායක් සකස් කිරීම.

1. ඩබ් ඒ කුලතුංග,දොඹගම්මන,දෑල ලිපිනයෙහි පදිංචි අය ඇතුළු පවුල් 20 ක් පමණ ජීවත් වන දොඹගම්මන රෝහල අසල ඇති ගම්මානයට ජලය ලබා ගෙන ඇති ජලනල පද්ධතිය ඉතා අබලන් තත්වයේ පවතින බැවින් පානීය ජල අවශ්‍යතා සපුරාගැනීම ඉතා අපහසු වී ඇත.එබැවින් ඒ සඳහා අවශ්‍ය 01” PVC බට 20 ක් පමණ අවශ්‍ය වී ඇති බවට ගරු සභාව වෙත ඉල්ලීමක් ඉදිරිපත් කර ඇත.එබැවින් ඒ සඳහා අවශ්‍ය බට ප්‍රමාණය ද්‍රව්‍යාධාර ලෙස ලබා දීම සුදුසු බව ගරු සභාපති කුලතුංග ලියනගේ මහතා විසින් යෝජනා කළ අතර එම යෝජනාව ගරු මන්ත්‍රී පියසේන පොල්වත්ත මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී කාර්මික නිලධාරී මගින් ඇස්තමේන්තු සකස්කොට ඒ අනුව ද්‍රව්‍යාධාර ලබා දීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. එස් සත්‍යසීලම්,වතුපිටිය,උඩ කරවිට ලිපිනයෙහි පදිංචි අය විසින් නිවිතිගල නගරයේ සතිපොළ යාබදව හිස් බිම් කොටසක් ඔහු විසින් සිදුකරනු ලබන ඉවතලන කාඩ්බෝඩ් මිලදී ගැනීම සඳහා ලබා දෙන ලෙස ඉල්ලීමක් ගරු සභාව වෙත ඉදිරිපත් කර ඇත.එබැවින් ඒ සඳහා ගරු සභාවේ කරුණු විමසීම සඳහා වන යෝජනාව ගරු සභාපති කුලතුංග ලියනගේ මහතා විසින් යෝජනා කළ අතර එම යෝජනාව ගරු මන්ත්‍රී බුද්ධික ප්‍රේමරත්න මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී සතියේ ඉරිදා දින හැර අදාල ස්ථානයේ තාවකාලිකව කාඩ්බෝඩ් එකතු කිරීම සඳහා ලබා දීමටත් අදාල කොන්දේසි කොට ඇතුළත් කොට ගිවිසුම්ගත වීමෙන් පසු ගාස්තු අයකර ලබා දීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. නොරගල්ල දික්හේන ප්‍රදේශයේ නිවාස 08 කට පමණ පානීය ජලය ලබා ගැනීම සඳහා අවශ්‍ය බට ලබාදීමට 2022 වර්ෂය සඳහා ගරු සභාපතිතුමා වෙත වෙන් කළ මුදලින් රු.50,000.00 මුදලකට යටත්ව ද්‍රව්‍යාධාර ලබාදීම සඳහා වන යෝජනාව ගරු සභාපති කුලතුංග ලියනගේ මහතා විසින් ඉදිරිපත් කළ අතර එම යෝජනාව ගරු මන්ත්‍රී පියසේන පොල්වත්ත මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී කාර්මික නිලධාරී මගින් ඇස්තමේන්තු සකස්කොට ඒ අනුව ද්‍රව්‍යාධාර ලබා දීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. රත්න හංගමුව,මගුරුගොඩ පිහිටි බැළුම්ගල ආරණ්‍ය සේනාසනය මීට වසර 70ට අධික කාලයක සිට පැවත එන අතර ආරණ්‍යට පිවිසෙන මාර්ගය සෝදා පාළුවට ලක්ව දැනට අබලන් තත්වයේ පවතී.වර්ෂා කාලයේදී පිණ්ඩපාතය සඳහා වඩිනු ලබන ස්වාමීන් වහන්සේලාට සහ පොහොය දිනයන් වල සිල් සමාදන් වීමට පැමිණෙන බැතිමතුන්ට මෙම මාර්ගයේ ගමනාගමනය ඉතා අපහසු වී ඇත.එබැවින් එම මාර්ගය පිළිසකර කර දෙන මෙන් ප්‍රධාන ලේකම්,ශ්‍රී ලංකා බෞද්ධ විනයවර්ධන ශාඛා සමිතිය,රත්න හංගමුව,රත්නපුර මගින් ලිඛිත ඉල්ලීමක් කර ඇත.එබැවින් එම මාර්ගය පිළිසකර කර දීම සඳහා ගරු සභාපති කුලතුංග ලියනගේ මහතා විසින් කරන ලද යෝජනාව ගරු මන්ත්‍රී සුරංග ප්‍රභාත් කුමාර ජයසුරිය මහාතා විසින් ස්ථිර කරන ලදි.

ඒ අනුව ගරු සභාවේ කරුණු විමසීමේදී බැක්හෝ ලෝඩරයක සේවය අවශ්‍ය බැවින් එය ලබා දීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. නිවිතිගල පොදු වෙළඳ සංකීර්ණය අසල ඉදිරිපස බිම් කොටස මැණික් ව්‍යාපාරිකයන්ගේ ව්‍යාපාරික කටයුතු කරගෙන යාම සඳහා ටෙන්ඩර් කර ලබා දීම සම්බන්ධයෙන් මැණික් වෙළඳ සංගමය සමග කළ සාකච්ඡාවේදී ඔවුන්ට පහසුකම් සැපයීමේ අරමුණින් එම ස්ථානයේ ඇති පොදු වැසිකිළිය නවීකරණය කිරීම සුදුසු බව ගරු සභාපති කුලතුංග ලියනගේ මහතා විසින් කරන ලද යෝජනාව ගරු මන්ත්‍රී චන්දු නිරෝෂන් මහතා විසින් ස්ථිර කරන ලදි.

ඒ අනුව ගරු සභාවේ කරුණු විමසීමේදී පොදු වෙළඳපොල වැසිකිළිය නවීකරණය කිරීම සඳහා කාර්මික නිලධාරී ඇස්තමේන්තු සකස් කිරීම සිදුකර ඒ අනුව ඉදිරි කටයුතු සිදුකිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. 2022.02.10 වන දින පවත්වන ලද මුදල් ප්‍රතිපත්ති කාරක සභාවේ වාර්තාවේ ඇතුළත් ටෙන්ඩර් මණ්ඩල තීරණ ගරු සභාවේ තීරණයක් ගැනීම ගරු සභාපති කුලතුංග ලියනගේ මහතා විසින් කරන ලද යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.

ඒ අනුව පහත සඳහන් ටෙන්ඩර් මණ්ඩල තීරණ ක්‍රියාත්මක කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. නිවිතිගල ප්‍රාදේශිය සභාවට අයත් බැක්හෝ ලෝඩරය 2022/01/18 වන දින පැවති සභා රැස්වීමේදී සාකච්ඡා වූ පරිදි එමගින් නිසි ආදායමක් නොලැබීමත් නඩත්තුව සඳහා වැය වන වියදම අධික වීමත් හේතුවෙන් සභාවේ සියලු මන්ත්‍රීවරුන්ගේ එකඟතාවය මත බැක්හෝ ලෝඩරය විකුණා දැමීමට තීරණය විය.

මෙම බැක්හෝ ලෝඩරය 2006 වර්ෂයේ දෙසැම්බර් මාසයේ 22 වන දින නිවිතිගල ප්‍රාදේශීය සභාව විසින් රු. 5400000.00 ක මුදලක් ගෙවා සෙනොක් ට්‍රේඩ් කම්බයින් ප්‍රයිවට් ලිමිටඩ් ආයතනයෙන් මිලදී ගෙන ඇත. මේ වනතුරු නිවිතිගල ප්‍රාදේශිය සභා බල ප්‍රදේශය තුළ සංවර්ධන කටයුතු වලට මෙන්ම ප්‍රදේශයේ ජනතාවගේ සංවර්ධන කටයුතු සඳහාද යොදවා ගනී. 2019 වර්ෂයේ සිට මේවන තෙක් බැක්හෝ ලෝඩරය සඳහා වැය වූ ඉන්ධන වියදම් නඩත්තු වියදම් හා ලැබූ ආදායම් පහත පරිදි සඳහන් කරමි.ඒ අනුව ගරු සභාවේ මේ සම්බන්ධයෙන් කරුණු විමසීමට අදාලව ගරු සභාපති කුලතුංග ලියනගේ මහතා විසින් කරන ලද යෝජනාව ගරු මන්ත්‍රී බුද්ධික ප්‍රේමරත්න මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී නිවිතිගල ප්‍රාදේශිය සභාවට අයත් බැක්හෝ ලෝඩරය සංවර්ධන කටයුතු සඳහා යොදා ගත්තද ඒ වෙනුවෙන් විශාල නඩත්තු මුදලක් දැරීමට සිදුවන නිසා බැක්හෝ ලෝඩරය විකිණිම සුදුසු බවට ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. තක්සේරු දෙපාර්තමේන්තුව විසින් 2022.01.24 දිනැති ලිපිය මගින් නිවිතිගල පොදු වෙළඳපොල දෙවන මහල කඩකාමර 11 ක් සඳහා තක්සේරු වාර්තාවක් ඉදිරිපත් කර ඇති අතර ඒ අනුව ඉදිරියේදී ටෙන්ඩර් කිරීම සඳහා තක්සේරුව අනුව කටයුතු කිරීම සුදුසු බවට වන යෝජනාව ගරු සභාපති කුලතුංග ලියනගේ මහතා විසින් කරන ලද යෝජනාව ගරු මන්ත්‍රී සොමී ගුණවර්ධන මහතා විසින් ස්ථීර කරන ලදි.

ඒ අනුව නව චක්‍රලේඛය ප්‍රාකාරව ඉදිරියේදී ටෙන්ඩර් කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය

|  |  |
| --- | --- |
| කඩ කාමර අංකය | මාසික වෙළඳපොල කුලිය |
| 01 කඩ කාමරය | රු.3750.00 |
| 02 කඩ කාමරය | රු.2700.00 |
| 03 කඩ කාමරය | රු.2700.00 |
| 04 කඩ කාමරය | රු.2700.00 |
| 05 කඩ කාමරය | රු.2700.00 |
| 06 කඩ කාමරය | රු.2700.00 |
| 07 කඩ කාමරය | රු.2700.00 |
| 08 කඩ කාමරය | රු.1500.00 |
| 09 කඩ කාමරය | රු.1500.00 |
| 10 කඩ කාමරය | රු.1500.00 |
| 11 කඩ කාමරය | රු.1500.00 |

**4.2 ගරු මන්ත්‍රී සොමී ගුණවර්ධන මහතාගේ යෝජනා**

1. පිංකන්ද නො 02 සමන්තකූඨ දර්ශනාරාමය අසල ජලටැංකිය අසල සිට තිලකරත්න මහතාගේ නිවස දක්වා ප්‍රාදේශීය සභා මාර්ගයේ කොටසක් සංවර්ධනය කර ඇති අතර ඉතිරි කොටස් සංවර්ධනයට බාධාවක්ව පවතින කොස්ගස් ඉවත්කරදෙන ලෙසට ගරු මන්ත්‍රී සොමී ගුණවර්ධන මහතා විසින් කරන ලද යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී නිවිතිගල ප්‍රාදේශීය ලේකම් වෙත මේ පිළිබඳව දන්වා ලිපියක් යොමුකර ඒ අනුව ඉදිරි කටයුතු සිදුකිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. ආර්ථික දුෂ්කරතා වලින් ඉතා අසරණ වී ඇති උඩහගෙදර වතුපිටිය උඩකරවිට ලිපිනයේ පදිංචි N.P.චමිල් නිරෝෂන් යන අය නිවසක් ඉදිරකරමින් පවතින අතර වෙළඳපොල භාණ්ඩ මිල ඉහල යැම නිසා ඉදිකිරිම අතරමග නවතා ඇති බැවින් ඒ සඳහා සිමෙන්ති මිටි කිහිපයක් ලබා දිම සුදුසු බව ගරු මන්ත්‍රී සොමී ගුණවර්ධන මහතා විසින් කරන ලද යෝජනාව ගරු මන්ත්‍රී බුද්ධික ප්‍රේමරත්න මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී නිවිතිගල ප්‍රාදේශිය සභාවේ දුගී ආධාර සඳහා වෙන්කර ඇති ප්‍රතිපාදන මගින් ලබා දීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය

1. සිදුරුපිටිය සුනිල් ප්‍රේමරත්න මහතාගේ නිවස අසල සිට බ්‍රහ්මණගොඩ දක්වා ප්‍රාදේශීය සභා මාර්ගය නිරවුල් කර සංවර්ධනය කිරිම සුදුසු බවට ගරු මන්ත්‍රී සොමී ගුණවර්ධන මහතා විසින් කරන ලද යෝජනාව ගරු මන්ත්‍රීනි ලක්මාලි ඩයස් මහත්මිය විසින් ස්ථීර කරන ලදි.

නිවිතිගල ප්‍රදේශිය සබාවය අයත් මුල්මැදිගොඩ නිවාස යෝජනා ක්‍රමයේ ලොට් අංක 32 හි පදිංචි ඩබ් කරුණාදාස මයා හා ලොට් අංක 14 හි පදිංචි ජී ජී සුනිල් මහතාගේ නිවාස වල මායිම් වැටවල් සහ ප්‍රවේශ මාර්ග පිළිබඳව පවතින ගැටළුව සම්බන්ධයෙන්ද සාකච්ඡා කරන ලදි.නිවාස යෝජනා ක්‍රමයේ යම් සංවර්ධන කටයුත්තක් සිදුකළද මායිම් වල ආරවුල් පැන නගින අතර එහි පදිංචිකරුවන්ට සහ නිවිතිගල ප්‍රාදේශි සභාවටද මෙය මහත් ගැටළුවක් වී ඇත.

2022.02.14 වන දිනැති පළාත් පාලන කොමසාරිස්ගේ ලිපිය මගින් දන්වා ඇත්තේ මෙම දේපොල මැනුම් කර නිවැරදි බිම් ප්‍රමාණය තහවුරු කර ගැනීමට කටයුතු කළ යුතු බවත් නිවිතිගල ප්‍රාදේශිය සභාවේ පූර්ණ අධීක්ෂණය යටතේ එය සිදුකළ යුතු බවත්ය.

එබැවින් නිවිතිගල ප්‍රාදේශිය සභාවට අයත් මුල්මැදිගොඩ නිවාස යෝජනා ක්‍රමය යටතේ 1993.06.21 දිනැති 92/15 අංක යටතේ සකසා ඇති අනුලේඛනයට අනුව මෙම ඉඩම් කොටස් මැනුම් කිරීම සුදුසු බවත් ප්‍රාදේශිය සභාව සතු මාර්ග වල රක්ෂිත වල විවිධ ඉදිකිරීම් සහ ජනතාව විසින් අනවසරයෙන් අත්පත් කර ගැනීම් සිදු කර ඇති බැවින් ජනතාව ඒ පිළිබඳව දැනුවත් කිරීම සඳහා ප්‍රචාරාතාමක වැඩසටහනක් මූලික පියවර ලෙස සිදුකිරීම සුදුසු බවත් ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්ම්ත විය.

**4.3 ගරු මන්ත්‍රීනි ගයනා චින්තානි මහත්මියගේ යෝජනා**

I. දම්බුළුවන,කහවත්ත මිදැල්ලකැටිය මාර්ගය දැනට කොන්ක්‍රිට් අතුරා සංවර්ධනය කරනු ලැබේ.එම මාර්ගය ගංවතුරට යටවන බැවින් එම මාර්ගය හරහා බෝක්කුවක් ස්ලැබ් දමා ඉදිකිරීමට අවශ්‍ය ද්‍රව්‍යාධාර ලබාදීම සුදුසු බව ගරු මන්ත්‍රීනි ගයානා චින්තානි මහත්මිය විසින් කරන ලද යෝජනාව ගරු මන්ත්‍රී සොමී ගුණවර්ධණ මහතා විසින් ස්ථීර කරන ලදි.

ගරු සභාවේ කරුණු විමසීමේදී කාර්මික නිලධාරී පරීක්ෂා කොට ඇස්තමේන්තු සකස්කිරීමෙන් පසු ඒ අනුව ද්‍රව්‍යාධාර ලබා දීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

**4.4 ගරු මන්ත්‍රී චන්දු නිරෝෂන් මහතාගේ යෝජනා**

I. නිවිතිගල ප්‍රාදේශිය ලේකම් කොට්ඨාසයේ මුලිකත්වය ගනිමින් ක්‍රියාත්මක කරන නිවිතිගල යෞවන සමාජ බල මණ්ඩලය ප්‍රදේශයේ තරුණ තරුණියන්ගේ විවිධ කුසලතා හා හැකියාවන් ඉදිරියට ගෙන යන දැවැන්ත කාර්යභාරයක් ඉටු කරනු ලබයි.මෙහි මුලිකත්වය ගෙන සංවිධානය කරනු ලබන වැඩසටහන් වලදී ශබ්ද විකාශන යන්ත්‍රයක් නොමැති කමින් දැඩි අපහසුතාවයට පත් ව ඇති බැවින් අදාල සමිතිය විසින් ශබ්ද විකාශන යන්ත්‍රයක් නිවිතිගල ප්‍රාදේශිය සභාව මගින් ඉල්ලීමක් කර ඇත.එබැවින් එම සමිතිය සඳහා ශබ්ද විකාශන යන්ත්‍රයක් ලබා දීම සුදුසු බව ගරු මන්ත්‍රී චන්දු නිරෝෂන් මහතා විසින් කරන ලද යෝජනාව ගරු මන්ත්‍රී බුද්ධික ප්‍රේමරත්න මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී මෙම ඉල්ලීම ගරු ආණ්ඩුකාරතුමාගේ අනුමැතිය වෙත යොමුකර අනුමැතිය ලබා ගැනීමෙන් පසු ලබා දීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

II. ගැටනිගෙවත්ත වැඩිහිටිගලකන්ද කනත්ත අසළින් ගම්මානයට පිවිසෙන මාර්ගයේ මුල්කොටස පාංශු ඛාදනයට ලක්ව කඩා වැටී ඉතා අවදානම් තත්වයකට පත්ව ඇත.එබැවින් අඩි 30ක් පමණ දුර සහිත ආරක්ෂිත බැතිබැම්මක් ඉදිකිරිම සුදුසු බව ගරු මන්ත්‍රී චන්දු නිරෝෂන් මහතා විසින් කරන ලද යෝජනාව ගරු මන්ත්‍රී සොමී ගුණවර්ධන මහතා විසින් ස්ථීර කරන ලදි.

ගරු සභාවේ කරුණු විමසීමේදී කාර්මික නිලධාරී පරීක්ෂා කොට ඇස්තමේන්තු සකස්කිරීමෙන් පසු ඒ අනුව ද්‍රව්‍යාධාර ලබා දීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

**4.5 ගරු මන්ත්‍රී බුද්ධික ප්‍රේමරත්න මහතාගේ යෝජනා**

I. වටාපොත යොවුන් ගම්මානයේ ඇති ප්‍රජා ශාලාව ක්‍රීඩා සමිති,සුභා සාධක සමිති ක්‍රීඩා උත්සව පැවැත්වීම ආදී කටයුතු වලදී භාවිතා කරන අතර විශාල තරුණ පිරිසක් දිනපතා මෙම ස්ථානයේ ක්‍රීඩා කරනු ලැබේ.එබැවින් ඒ සඳහා වැසිකිළියක් සහ ජලය අවශ්‍යව ඇත.එම පහසුකම් ප්‍රජා ශාලාව වෙත ලබා දීම සුදුසු බව ගරු මන්ත්‍රී බුද්ධික ප්‍රේමරත්න මහතා විසින් කරන ලද යෝජනාව ගරු මන්ත්‍රී ලහිරු රත්නායක මහතා විසින් ස්ථීර කරන ලදි.

ගරු සභාවේ කරුණු විමසීමේදී පොදු ස්ථාන වල වැසිකිළි හා ජලය පහසුකම් ඇති කිරීම සඳහා වෙන්ව ඇති ප්‍රතිපාදන මගින් වැසිකිලි හා ජල පහසුකම් ලබා දීමට කටයුතු කිරීම සුදුසු බව ගරු මන්ත්‍රිවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

II. වටාපොත යොවුන් ගම්මානය ප්‍රජා ශාලවේ වහලය වර්ෂා දිනවලදී ජලය කාන්දු වීම නිසා වහලය දිරාගොස් අබලන් තත්වයට පත්ව ඇත.එබැවින් වහලය අළුත්වැඩියා කිරීමට අවශ්‍ය කටයුතු සිදුකිරීම සඳහා වන යෝජනාව ගරු මන්ත්‍රී බුද්ධික ප්‍රේමරත්න මහතා විසින් ගරු සභාවට ඉදිරිපත් කළ අතර එම යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී කාර්මික නිලධාරී පරීක්ෂා කොට ඇස්තමේන්තු සකස් කොට ඉදිරිපත් කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

**4.6 ගරු මන්ත්‍රී දුමින්ද සම්පත් චන්ද්‍රසේන මහතාගේ යෝජනා**

1. නිරිඇල්ල හත්බඹ ඇල්ල වෙත දේශිය සහ විදේශ සංචාරකයින් නිතර පැමිණෙන අතර පිවිසුම් මාර්ගයේ ඇති බෝක්කුව අඩි 10ක් දුරට පමණ පිළිසකර කරදීම සඳහා වන යෝජනාව ගරු මන්ත්‍රී දුමින්ද සම්පත් චන්ද්‍රසේන මහතා විසින් ගරු සභාවට ඉදිරිපත් කළ අතර ගරු මන්ත්‍රී නුවන් බෝඹුවල මහතා විසින් ස්ථීර කරන ලදි.

ගරු සභාවේ කරුණු විමසීමේදී කාර්මික නිලධාරී පරීක්ෂා කොට ඒ අනුව සිලින්ඩර් ලබා දීම සුදුසු බව ගරු මන්ත්‍රීවරුන්ගේ හා මන්ත්‍රීතුමියනගේ ඒකමතිකත්වයෙන් සභා සම්මත විය.

1. දිගානකන්ද,පන්නිල මාර්ගය සෝදා පාළුවට ලක්ව ඇති බැවින් එම මාර්ගය පිළිසකර කර දීම සඳහා සභාවේ බැක්හෝ යන්ත්‍රය හෝ දෛනික කුලී පදනම මත බැක්හෝ යන්ත්‍රයක් සේවය ලබා ගැනීම සඳහා ගරු මන්ත්‍රී දුමින්ද සම්පත් මහතා විසින් කරන ලද යෝජනාව ගරු මන්ත්‍රී බුද්ධික ප්‍රේමරත්න මහතා විසින් ස්ථීර කරන ලදි.

ගරු සභාවේ කරුණු විමසීමේදී බැක්හෝ යන්ත්‍රයක සේවය ලබා දීමට කටයුතු කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. පලාවෙල ගිරිපාගම දක්වා දක්වා කිලෝමීටරයක් පමණ දිවෙන මාර්ගයේ පළුදු වූ ස්ථාන ප්‍රිමික්ස් යොදා සකස් කිරීම සුදුසු බවට ගරු මන්ත්‍රී දුමින්ද සම්පත් මහතා විසින් කරන ලද යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.

ගරු සභාවේ කරුණු විමසීමේදී කාර්මික නිලධාරී පරීක්ෂා කොට ඇස්තමේන්තු සකස්කිරීමෙන් පසු ඒ අනුව ද්‍රව්‍යාධාර ලබා දීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

**4.7 ගරු මන්ත්‍රී ලහිරු රත්නායක මහතාගේ යෝජනා**

1. නිවිතිගල හා ඇලපාත බල ප්‍රදේශය තුළ පෙරපාසල් ඩිප්ලෝමාධාරීන් බොහෝමයක් සිටින බවත් 2021/2022 වර්ෂය වෙනුවෙන් පෙරපාසල් ලියාපදිංචිය නවතා ඇති බැවින් එම ගුරුවරුන් දැඩි අපහසුතාවයට පත්ව ඇත.ගම්වල පෙරපාසල් කටයුතු පවත්වාගෙන යාමට නොහැකි බැවින් ගම්වල දරුවන් දුරබැහැර පෙරපාසල් වෙත යොමුකිරීමට දෙමාපියන්ට සිදුව ඇත.එබැවින් අදාල වගකිවයුතු පාර්ශවයන් දැනුවත් කර විසඳුමක් ලබාගැනීම සුදුසු බවට ගරු මන්ත්‍රී ලහිරු රත්නායක මහතා විසින් කරන ලද යෝජනාව ගරු මන්ත්‍රී සොමී ගුණවර්ධන මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී විෂයභාර අමාත්‍යවරයා ඇතුළු වගකිව යුතු පාර්ශව වෙත මේ පිළිබඳව දැනුවත් කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

(05) හදිසි යෝජනා-නැත

(06) මුදල් ප්‍රතිපත්ති කාරක සභා වාර්තාව-2022/01/06 සහ 202/01/08 වන දින පැවැත් වූ මුදල් ප්‍රතිපත්ති කාරක සභා වාර්තා සභාවට ඉදිරිපත් කිරීම-

2022.02.15 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති ඉහත සඳහන් මුදල් ප්‍රතිපත්ති කාරක සභා වාර්තා මෙම සභා වාර්තාවේ කොටසක් වශයෙන් පිළිගෙන සභාගත කරන ලදී**.**

(07) ආදායම් ප්‍රගති වාර්තාව -ජනවාරි 2022

2022.02.15 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති ආදායම් ප්‍රගති වාර්තාව- ජනවාරි 2022 සභා වාර්තාවේ කොටසක් වශයෙන් පිළිගෙන සභාගත කරන ලදී.

(08) ආදායම් හා වියදම් වාර්තාව- ජනවාරි 2022

2022.02.15 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති ආදායම් හා වියදම් වාර්තාව - ජනවාරි 2022 වාර්තාව මෙම සභා වාර්තාවේ කොටසක් වශයෙන් පිළිගෙන සභාගත කරන ලදී.

(09) ප්‍රා ස 14 හා ප්‍රා ස 16- ජනවාරි 2022

2022.02.15 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති ප්‍රාස14 සහ ප්‍රාස 16 - ජනවාරි 2022 වාර්තාව මෙම සභා වාර්තාවේ කොටසක් වශයෙන් පිළිගෙන සභාගත කරන ලදී.

(10) වියදම් විශ්ලේෂණ වාර්තාව - ජනවාරි 2022

2022.02.15 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති වියදම්

විශ්ලේෂණ වාර්තාව- ජනවාරි 2022 මෙම සභා වාර්තාවේ කොටසක් වශයෙන් පිළිගෙන සභාගත කරන ලදී.

(11) වෙනත් කාරණා-සභිකයන්ගේ අදහස් දැක්වීම

1. **ගරු මන්ත්‍රී චන්දු නිරෝෂන් මහතා**

අයාලේ යන සුනඛයින් ප්‍රදේශයට ඉමහත් තර්ජනයක් බවත් පසුගිය දිනක නිවිතිගල ප්‍රාථමික විද්‍යාලයේ ක්‍රීඩා කරමින් සිටි පාසැල් දරුවෙකුත් සපා කා ඇති බවත් ඒ සඳහා කඩිනමින් විසඳුමක් ලබා දීමට කටයුතු කළ යුතු බවත් එතුමා විසින් ප්‍රකාශ කරන ලදි.එමෙන්ම නිවිතිගල නගරය පුරා ප්‍රදර්ශනය කර ඇති බොහෝ කල් ඉකුත් වී ඇති බැනර්/කටවුට් ඇති බැවින් ඒවා ඉවත් කිරීමට කටයුතු කිරීම කළ යුතු බවත් සඳහන් කරන ලදි.

1. **ගරු මන්ත්‍රී ලහිරු රත්නායක මහතා**

පසුගිය දිනක නිවිතිගල මහජන ක්‍රීඩාංගනායේ පැවති සංගීත ප්‍රදර්ශනයේදී සිදු වූ සිද්ධිය නිසා නිවිතිගල ප්‍රාදේශීය සභාව ඇතුළු දේශපාලන අධිකාරිත්වයේ කීර්තිනාමයට යම් කැළලක් ඇති වූ බවත් ඉදිරියේදී නිසි ක්‍රමවේදයක් අනුව එම කටයුතු කිරීම යෝග්‍ය බවත් සඳහන් කරන ලදි.තවද නිවිතිගල සහ කරවිට නගරයන් තුළ මාර්ග නම් කිරීමේ පුවරු සවිකිරීම සඳහා මාර්ග සංවර්ධන අධිකාරිය බොහෝ අවස්ථා වලදී දැනුවත් කළත් ඒ සම්බන්ධයෙන් මෙතෙක් කිසිදු ප්‍රතිචාරයක් නොමැති බැවින් නැවතත් දැනුවත් කරන ලෙස ගරු සභාපතිතුමා වෙත ඉල්ලීමක් කරන ලදි.

1. **ගරු මන්ත්‍රී පියසේන පොල්වත්ත මහතා**

එරබද්ද විහාරස්ථානයේ නාම පුවරුව ප්‍රතිසංස්කරණය කිරීමටත්,එරබද්ද විද්‍යාලය යනුවෙන් සඳහන් කරමින් දොඹගම්මන මංසන්ධියේ නාමපුවරුවක් සකස් කර දීමටත්,රණවිරුවෙකු සිහිගන්වමින් මාර්ගයක් නම් කිරීම සඳහා නාම පුවරු සකස් කර දෙන ලෙසට කරන ලද ඉල්ලීම් එතුමා විසින් ගරු සභාපතිතුමා වෙත ඉදිරිපත් කරන ලදි.

ගම්පහ දිස්ත්‍රික් සමුළුවේදී ගරු පාර්ලිමේන්තු මන්ත්‍රී අනුර කුමාර දිසානායක මහතා වෙත එල්ල කරනල ලද කුණු බිත්තර ප්‍රහාරයත්,මාධ්‍යවේදී චමුදිත සමරවික්‍රම මහතාගේ නිවසට පසුගිය දිනක එල්ලකරන ලද ප්‍රහාරයත් දැඩි ලෙස තමා විසින් හෙළා දකින බව සඳහන් කරමින් එතුමා තම ප්‍රකාශය අවසන් කරන ලදි.

1. **ගරු මන්ත්‍රී ශාන්ත සේනා රත්නායක මහතා**

පන් කර්මාන්තය සම්බන්ධ යෝජනාව දිස්ත්‍රික් සම්බන්ධිකරණ කමිටුව වෙත ඉදිරිපත් කිරීම සම්බන්ධව තම ස්තුතිය ගරු සභාපතිතුමා වෙත පුදකරමින් එතුමා තම ප්‍රකාශය ආරම්භ කරන ලදි.

වේරඇල්ල පැතිබැම්ම තවමත් ප්‍රතිසංස්කරණ කිරීමේ කටයුතු ආරම්භ කර නැති බවත් ඉදිරියේදී ඇති වන වර්ෂා කාලය හේතුවෙන් පැතිබැම්ම කැඩී ගියහොත් කුඹුරු අක්කර ගණනක් විනාශ වීමට ඉඩ ඇති බවත් සඳහන් කරන ලදි.

එමෙන්ම ගංවතුර කාලයේදී ඇති එකම විකල්ප මාර්ගය වන සමන්ගම මාර්ගයේ ගමනාගමනය බෙහෙවින් අපහසු වී ඇති නමුත් මේ වන විටත් අදාල බලධාරීන්ගේ අවධානය ඒ වෙනුවෙන් යොමු වී නැති බවත් සඳහන් කරන ලදි.අනවශ්‍ය දේ වෙනුවෙන් මුදල් ප්‍රතිපාදන වෙන්කළත් ජනතාවගේ සැබෑ යහපතක් වන සංවර්ධන කටයුතු වෙනුවෙන් එසේ නොවන බවත් සඳහන් කරමින් මේ සඳහා නිවිතිගල ප්‍රාදේශිය සභාව මගිනුත් යම් හඬක් නගන්නේ නම් එය වඩාත් උචිත යැයි ගරු සභාපතිතුමා වෙත දන්වමින් එතුහමා තම ප්‍රකාශය අවසන් කරන ලදි.

1. **ගරු මන්ත්‍රී සුරේෂ් කාන්ත් මහතා**

සුවහසක් වතු ජනතාවගේ ඉල්ලීම නොසළකමින් පළාත් කම්කරු කාර්යාලය අවිස්සාවේල්ලට ගෙන ගිය බවත් ඉන් අපහසුතාවයට පත්ව ඇති පිරිස තවත් පීඩාවට පත්කරමින් 30% ආපසු ගෙවීමේ කාර්යාලයත් ක්‍රමක්‍රමයෙන් අවිස්සාවේල්ලට ගෙන යාමට සූදානම් වන බවත් එතුමා විසින් ප්‍රකාශ කරන ලදි.මෙම කාර්යාලය රත්නපුර දිස්ත්‍රික්කය තුළම ස්ථාපිත කරන බව දන්වා සිටියත් පළාත් කම්කරු කොමසාරිස්තුමාගේ අත්තනනෝමතික ක්‍රියා කලාපය නිසා එලෙස සිදුකිරීමට කටයුතු කරන බවත් එතුමා සඳහන් කරන ලදි.වතු 59 ක ජනතාවක් සේවය ලබා ගන්නා මෙම කාර්යාලය අවිස්සාවේල්ලට රැගෙන යාම වළක්වන ලෙස ඉල්ලීමක් දිස්ත්‍රික් සම්බන්ධීකරණ කමිටුව වෙත යොමුකරන ලෙසත් එතුමා වැඩිදුරටත් සඳහන් කරන ලදි.

දෑල දෙමල මහා විද්‍යාලය සහ ප්‍රාථමික විද්‍යාලය ලෙස නම් කරන ලද නාමපුවරුවක් නොරගල්ල මාර්ගය පිවිසුමේ ස්ථාපිත කිරීම සඳහා ගරු සභාපතිතුමා වෙත ඉල්ලීමක් කරමින් එතුමා තම ප්‍රකාශය අවසාන කරන ලදි.

1. **ගරු මන්ත්‍රී සොමී ගුණවර්ධන මහතා**

ගරු මන්ත්‍රී සුරේෂ් කාන්ත් මහතා විසින් කරන ලද කම්කරු කාර්යාලය සම්බන්ධ ප්‍රකාශයට අදහස් එකතු කරමින් කියාසිටියේ රත්නපුර කාර්යාලයේ ස්ථාන මාරු වී ගිය නිලධාරීයා වෙනුවට නිලධාරීයෙක් පත්කරනවා වෙනුවට අවිස්සාවේල්ල කාර්යාලය වෙත ජනතාව යොමු කිරීම නුසුදුසු තීරණයක් බවත් ඒ පිළිබඳව වගකිව යුතු පාර්ශව කඩිනමින් දැනුවත් කරන ලෙසත්ය.

එමෙන්ම අතිගරු ජනාධිපතිතුමාග් සෞභාග්‍යයේ දැක්ම සංකල්පයට අනුව ජනතාවගේ ජීවනෝපාය නගා සිටුවීමට සඳහා ප්‍රතිපාදන වලින් 40% ක් වෙන් කර ඇති බවත් වත් ජනතාවට එම ප්‍රතිලාභ නොලැබෙන බවත් සඳහන් කරන ලදි.එබැවින් ඔවුන් වෙනුවෙන් වතුවල ඇති හිස් බිම් ඉඩම් සුළු ප්‍රමාණ වලින් හෝ වෙන් කර දීමට කටයුතු කරන ලෙස වතු අධිකාරිවරුන් වෙත ප්‍රාදේශීය සම්බන්ධීකරණ කමිටුව හරහා ඉල්ලීමක් කිරීම සුදුසු බව එතුමා විසින් ප්‍රකාශ කරන ලදි.

මාධ්‍යවේදී චමුදිත සමරවික්‍රම මහතාගේ නිවසට එල්ල කරන ලද ප්‍රහාරය හෙළා දකින බවත් එතුමා විසින් ප්‍රාකාශ කරන ලදි.

පසුගිය සභා වාරයේදී නිවිතිගල මැණික් වෙළඳ ව්‍යාපාරිකයන් සම්බන්ධව කරුණු දක්වන මොහොතේම නගරයේ මැණික් ප්‍රජාවට එය දැනුම් දීම ගරු සභාවේ කවුරුන් විසින් හෝ සිදුකර ඇති බවත් එය දැඩිලෙස තමා විසින් හෙළා දකින බවත් එතුමා ප්‍රකාශ කරන ලදි.ගරු සභාව තුළ කුමන විවේචනයන් සිදුකළද මෙවැනි පහත් තත්වයට පත් වීම නුසුදුසු බව සදහන් කරමින් එතුමා විසින් තම කරුණු දැක්වීම අවසන් කරන ලදි.

1. **ගරු මන්ත්‍රී ආර් ඒ වසන්ත මහතා**

පසුගිය දින නිවිතිගල ප්‍රාදේශිය සභා ක්‍රීඩාංගනයේ පැවති සංගීත සංදර්ශනයේදී සිදුවු සිදුවීම නිසා ගරු සභාපතිතුමා ඇතුළු නිවිතිගල ප්‍රාදේශිය සභාවට විශාල කැළලක්,කීර්තිනාමය පළුදු වීමක් සිදුව ඇති බවත් ඒ තුළින් සමාජ මාධ්‍ය හරහා බොහෝ විවේචනයන් එල්ල වන බවත් සඳහන් කරන ලදි.

එබැවින් ඒ සම්බන්ධයෙන් යම් අදහසක් සමාජ මාධ්‍ය වෙත ඉදිරිපත් කරන ලෙස ගරු සභාපතිතුමා වෙත යෝජනාවක් එතුමා විසින් කරන ලදි.මෙවැනි සංදර්ශන සඳහා පොලිස් ස්ථාන වල නිලධාරීන් මගින් ආරක්ෂාව සැපයීම ප්‍රමාණවත් නොවන බැවින් ඒ සඳහා පුද්ගලික ආරක්ෂකයින් යොදවා ගැනීම,මත්ද්‍රව්‍ය ගෙන යාම සම්බන්ධව සීමා පැනවීම,වේදිකාව තදාසන්න ප්‍රදේශයේ ආරක්ෂාව වැඩිකිරීම වැනි සීමාවන් පනවමින් මෙය අත්දැකීමක් කර ගනිමින් ඉදිරියේදී නිවිතිගල ක්‍රීඩාංගනය මෙවැනි වැඩසටහන් වෙනුවෙන් ලබාදීම නියාමනය කිරීම කළ යුතු බව එතුමා තම අත්දැකීම් පිළිබඳව කරුණු දක්වමින් සඳහන් කරන ලදි.එමෙන්ම එවැනි සංදර්ශන පැවැත්වීමේදී ආදායම් රැස්කර ගැනීමේ ක්‍රමවේදයන් සකස් කිරීමත් කළ යුතු බවත් එතුමා වැඩිදුරටත් සඳහන් කරන ලදි.

පසුගිය දිනයන් වලදී දේශපාලන පිටියේ සිදුවූ මැර ප්‍රහාර,බියවැද්දීම් පිළිබඳව කණගාටු වන බවත් රට ආර්ථික,සමාජීය,සංස්කෘතික අතින් කුමන තත්වයේ සිටියත් ප්‍රජාතන්ත්‍රවාදය තුළ ජනතාවට බියෙන් සැකෙන් තොරව ජීවත් වීමට ඉඩ සැලසිය යුතු බවත් එතුමා සඳහන් කරන ලදි.ජාතික ආරක්ෂාව පිළිබඳව විශාල කතිකාවතක් ගොඩනගමින් බලයට පත් වූ රජය වර්තමාන ක්‍රියාකලාපය ගැන සෑහිමකට පත් නොවිය හැකි බවත් එතුමා ප්‍රකාශ කරන ලදි.

ඉතිහාසයේ සිටම සිදුවූ  දේශපාලනික වශයෙන් සිදුවූ වැරදි අනුමත නොකරමින් එය වෙනස්කිරිම,නිවැරදි කිරීම දේශපාලකයින් වන අපගේ වගකීම බවත් එසේ නොමැති වුවහොත් අනාගත පරපුර වෙනුවෙන් යහපත් රටක් අහිමි වන බවත් ඒ පිළිබඳව දේශපාලනික වශයෙන් තම වගකීම නිසි පරිදි ඉටු කිරීම කළ යුතු බවත් පවසමින් එතුමා විසින් තම ප්‍රකාශය අවසන් කරන ලදි.

1. **ගරු මන්ත්‍රී නුවන් බෝඹුවල මහතා**

නිවිතිගල නගරයේ පසුගිය දිනක පැවති සංගීත සංදර්ශනයේදී සිදුවූ සිද්ධිය පිළිබඳ තාක්ෂණය දියුණුවත් සමග සමාජ ජාලා වල වේගයෙන් පැතිර ගියත් 90 දශකයේ නිවිතිගල ක්‍රීඩාංගනයේ පැවති සංගීත සංදර්ශනයකත් එවැනි සිදුවීම් සිදු වූ බවත් එය උළුප්පුවා දැක්වීමට කටයුතු නොකළ යුතු බවත් සඳහන් කරන ලදි.මෙය අත්දැකීමක් කරගනිමින් ඉදිරියේදී කටයුතු කළ යුතු බවත් සඳහන් කරන ලදි.

පසුගිය දිනක සිදු වූ චමුදිත සමරවික්‍රම මහතාට එල්ල වූ මැර ප්‍රහාරය සම්බන්ධව සත්‍ය තවමත් හෙලි වී නොමැති බවත් අතීතයේදී සමහර මාධ්‍ය්‍යවේදීන් මෙවැනි දේ මතුකරමින් දේශපාලන රැකවරණය ලබා ගැනීම සහ ජාත්‍යන්තර සහය ලබා ගැනීමට කටයුතු කළ බවත් ප්‍රකාශ කරන ලදි.

මෙවැනි දේශපාලන පසුබිමක වැඩ වර්ජන කරමින් රට අරාජික කිරීමට ඇතැම් පාර්ශව උත්සහ කරන බවත් ප්‍රකාශ කරන ලදි.වත්මන් මුදල් අමාත්‍යතුමන් ගරු බැසිල් රාජපක්ෂ මැතිතුමන් විසින් ප්‍රජාතන්ත්‍රවාදයට ගරු කරමින් කොට්ඨාස ජයග්‍රහණය කරන ලද කොට්ඨාස මන්ත්‍රීවරුන් වෙත මිලියන 04 බැගින් ලබා දුන් බව ප්‍රකාශ කරන ලදි.

කරවිට සුසාන භුමිය සඳහා නාමපුවරුවක් සකස් කර දෙන ලෙස ගරු සභාපතිතුමාගෙන් ඉල්ලීමක් කරමින් සියළු දෙනාටම සුභ අනාගතයක් ප්‍රාර්ථනා කරමින් එතුමා තම ප්‍රකාශය අවසන් කරන ලදි.

1. **ගරු මන්ත්‍රී ලෝහිත වේරගම මහතා**

ඇලපාත දකුණ ගඟුල්විටිය අක්කර 53 මාර්ගය දැනට ගමනාගමන කටයුතු ඉතා අපහසු වී ඇති බවත් මාර්ගය පුරාවටම වළවල් හෑරි ඇති බවත් සඳහන් කරන ලදි.එබැවින් නිවිතිගල ප්‍රාදේශිය සභාවේ සකස් කරන ලද ප්‍රිමික්ස් යොදා මාර්ගය ප්‍රතිසංස්කරණය කර දෙන ලෙස ගරු සභාපතිතුමා වෙත ඉල්ලීමක් කරන ලදි.

1. **ගරු මන්ත්‍රී චමින්ද කුමාර මහතා**

හිටපු ප්‍රාදේශිය සභා මන්ත්‍රී ගරු රත්නතිලක නිලමේ මහතාගේ කාලයේදී සමුපකාර කාරක සභා ඡන්දයේදි එතුමාගේ සහය ලබා ගනිමින් සභික සංඛාව සම්පූර්ණයෙන් ම ජයග්‍රහණය කළ බවත් මෙවර තමාගේ සහය ලබා නොගත් බවත් එතුමා සිහිපත් කරන ලදි.

දැනට LRC ඉඩම් වල පදිංචිකරුවන් සඳහා ඔප්පු ලබා දීම කඩිනමින් සිදුකර ගැනීමට අවශ්‍ය කටයුතු සම්පාදනය කර දෙන ලෙස අදාල බලාධාරීන් දැනුවත් කළ යුතු බව ගරු සභාපතිතුමා වෙත දැනුම් දෙන ලදි.

ලක්ෂ 75 ක්පමණ මුදලක් වැයකොට නවීකරණය කරන ලද දෙල්වල රෝහලේ වෛද්‍යවරන් සඳහා අංග සම්පුර්ණ නිලනිවාසයක් තිබුණද වෛද්‍යවරයෙකු නොමැති අඩුපාඩුවක්ව පවතින බවත් දෙල්වල ග්‍රාමීය රෝහලක් බවට පත්කරමින් වැඩිදියුණු කිරීමට ක්‍රියාමාර්ගයක් ගන්නේ නම් එය ජනතාවට වඩා පහසුවක් වේ යැයිද එතුමා ප්‍රකාශ කරන ලදි.

පසුගිය පෙබරවාරි 04 වන දින නිදහස් උළෙල දෙල්වල ඇල්ල ප්‍රදේශයේ පැවැත්වූ බවත් මියගිය රණවිරුවෙකු සිහිකිරීම සඳහා එම ස්ථානය මනාව සකස් කොට ඇති බවත් සංචාරක ආකර්ෂණය ඇති ස්ථානයක් බැවින් නිවිතිගල ප්‍රාදේශිය සභාව මැදිහත්ව එය පවත්වාගෙන යන්නේ නම් වඩාත් සුදුසු බවත් එතුමා ප්‍රකාශ කරන ලදි.

පසුගියදා මාධ්‍යවේදී චමුදිත සමරවික්‍රම මහතාට එල්ල වූ ප්‍රහාරය හෙළාදකිමින් සියළු දෙනාටම තෙරුවන් සරණ ප්‍රාර්ථනා කරමින් තම ප්‍රකාශය අවසන් කරන ලදි.

1. **ගරු සභාපති කුලතුංග ලියනගේ මහතාගේ අදහස් දැක්වීම**

නිවිතිගල මහජන ක්‍රීඩාංගනයේ පැවති සංගීත සංදර්ශනයේදී සිදු වු සිදුවීම පිළිබඳ තමා බෙහෙවින් කණගාටු වන බවත් ඉදිරියේදී මෙවැනි කටයුතු සම්බන්ධයෙන් නියාමනයක් ඇති කිරීම කරන බවත් සඳහන් කරන ලදි.

මෙවර මුදල් අමාත්‍යාංශය මගින් ලබා දී ඇති ප්‍රතිපාදන වලින් 40% ක්ම ජීවනෝපාය සංවර්ධන කටයුතු සඳහා වෙන් වී ඇති බවත් ඒ තුළින් ගමට දැනෙන යමක් ඉදිරියේදි සිදුකළ හැකි බවත් ප්‍රකාශ කරන ලදි.දැනට කුමන විවේචන තිබුණත් ඉදිරියේදී ජනතාවට සුභ කාලයක් ඇති වේ යැයි තමා විශ්වාස කරන බවත් ප්‍රකාශ කරන ලදි.

නිවිතිගල ප්‍රාදේශිය සභාවේ කොම්පෝස්ට් අංගනයේ කටයුතු කඩිනමින් අවසන් කර නිෂ්පාදන කටයුතු ආරම්භ කිරීමට කටයුතු කරන බවත් එතුමා ප්‍රකාශ කරන ලදි.

එදින ගරු සභාවට සහභාගී වු ගරු මන්ත්‍රීමණ්ඩලයේ සියළු දෙනාටම තම ස්තූතිය ප්‍රකාශ කරමින් එදිනට නියමිත සභාවේ කටයුතු අවසන් බව දන්වන ලදි.

ප.ව 01.30ට ගරු සභාවේ කටයුතු අවසන් කරන ලදි.

සභා වාර්තාව සම්මත කිරීම

2022.02.15 වන දිනැති සභා වාර්තාව අඩුපාඩු කිසිවක් වේනම් පෙන්වා දෙන ලෙසත් නොඑසේනම් ලියා ඇති සැටියෙන් සම්මත කිරීම සුදුසු බවත් ගරු සභාපති කුලතුංග ලියනගේ මහතා සභාවට යෝජනා කළ අතර ගරු මන්ත්‍රී පියසේන පොල්වත්ත මහතා විසින් ස්ථිර කරන ලදි.

ඒ අනුව ඉහත සභා වාර්තාවේ සංශෝධන කිසිවක් නොතිබූ බැවින් 2022.03.16 වන දින පැවති මාසික මහා සභා රැස්වීමේදී ගරු මන්ත්‍රීවරුන්ගේ හා මන්ත්‍රීතුමියන්ගේ ස්ථිරත්වයෙන් සභා සම්මත විය.

2022 මාර්තු මස 16 වන දින සභාපති,

නිවිතිගල ප්‍රාදේශිය සභා කාර්යාලයේදි නිවිතිගලප්‍රාදේශීය සභාව,නිවිතිගල

* සියළු පුනරාවර්තන වියදම් (වැටුප් හා දීමනා, ගමන් වියදම්, අතිකාල, දුරකතන, ජල,විදුලි, පුවත්පත් බිල්පත්, ගොඩනැගිලි අළුත්වැඩියා හා නඩත්තු වියදම්, සංග්‍රහ වියදම් වැනි ගෙවීම්) ගරු සභාපතිතුමාගේ අධිකාරිත්වය යටතේ ගෙවීම් කිරීමටත්,
* රු.300,000.00 දක්වා ගොඩනැගිලි ඉදිකිරීම් සඳහා වන වියදම් හැර අනෙකුත් ප්‍රාග්ධන වියදම්(එනම් මාර්ග සංවර්ධනය, කාර්යාලයීය උපකරණ මිලදී ගැනීම, පුස්තකාල පොත් මිලදී ගැනීම) ගෙවීම් සඳහා සභාවේ ආවරණ අනුමැතියට යටත්ව සභාපතිවරයාට අධිකාරිය පැවරීමටත්,

1. **ගරු මන්ත්‍රී නුවන් බෝඹුවල මහතා**
2. **ගරු මන්ත්‍රී පියසේන පොල්වත්ත මහතා**

ගරු මන්ත්‍රී සුනිල් සේරසිංහ මහතා විසින් කළ ප්‍රකාශය දේශපාලනික පටු අරමුණින් නොකළ බවත් හුදෙක්ම ජනතාවගේ ගැටළු ගැන පමණක් සිතමින් කරන ලද්දක් බව ප්‍රථමයෙන් සඳහන් කරන ලදි.

එන්නත්කරණය අතිසාර්ථකව සිදු කරන ලද බව රජය විසින් ප්‍රකාශ කළත් ප්‍රමුඛතාවය ලබා දියයුත්තේ අවුරුදු 60ට වඩා වැඩි පුද්ගලයන්ට බව සෞඛ්‍ය බලධාරීන් විසින් ප්‍රකාශ කළත් එසේ නොකිරීම නිසා වයස්ගත මරණ අනුපාතය ඉහළ ගොස් ඇතිබවත් ඒ සඳහා රජය වගකිව යුතු බවත් සඳහන් කරන ලදි.

පුරාණ රජවරු විසින් වැව් බැඳි රාජ්‍යයන් වල අක්කර සියදහස් ගණනක් සංවර්ධනය කිරීම කළ බවත් එතුමන්ලා මිනිසුන් විසින් දේවත්වයෙන් පිදු බවත් සඳහන් කරන ලදි

ඒ ප්‍රදේශවල ජීවත් වන ජනතාව අලි ගම්මාන වලට වැදීම,ගොවිතැන් පාළු වීම,පොහොර ගැටළුව වැනි ප්‍රශ්න වලින් පීඩාවට පත්ව ඇති අවස්ථාවක,මුළු රටම කොවිඩ් වසංගතයකින් පෙළෙන අවස්ථාවක පරාක්‍රම සමුද්‍රය වටා ඇවිදින මංතීරු සකස්කිරීමට යෝජනා කිරීම උචිත නොවන බවත් ප්‍රකාශ කරන ලදි.

සියළු කොවිඩ් වසංගත තත්වයන් දුරු වී සියළු දෙනාටම නිදුක් නිරෝගී අනාගතයක් ප්‍රාර්ථනා කරමින් එතුමාගේ ප්‍රකාශ අවසන් කරන ලදි.

1. **ගරු මන්ත්‍රී චමින්ද කුමාර මහතා**

දෙල්වල ග්‍රාමීය රෝහලේ දැනට වෛද්‍යවරුන් දෙදෙනෙකු සේවය කරන නමුත් රාත්‍රී කාලයේදී කිසිදු වෛද්‍යවරයෙකු රෝහලේ රාජකාරී කටයුතු සඳහා නොමැති බවත් එනිසා ගම්වාසීන් දැඩි අපහසුතාවයට පත්ව ඇති බවත් සඳහන් කරන ලදි.එබැවින් ඒ සම්බන්ධව අදාල බලධාරීන් දැනුවත් කරන ලෙස ගරු සභාපතිතුමා වෙත ඉල්ලීමක් කරන ලදි.

දෙල්වල කොට්ඨාසයේ එන්නත්කරණය ක්‍රියාවලිය සාර්ථකව නිමකිරීමට හැකිවීම සම්බන්ධව තමා උද්ධාමයට පත්වන බව සඳහන් කරන ලදි.නමුත් ගරු මන්ත්‍රී සුනිල් සේරසිංහ මහතා විසින් සඳහන් කළ කරුණට පිළිතුරු වශයෙන් ප්‍රකාශ කර සිටියේ දෙල්වල ග්‍රාම නිලධාරීතුමියට ගරු මන්ත්‍රිනි ඉනෝකා ප්‍රියදර්ශනී මහත්මිය විසින් එන්නත්කරණ ක්‍රියාවලිය අතරතුර යම් දේශපාලනික බලපෑමක් සිදුකළ බවත්ය.එබැවින් ඒ සම්බන්ධ විධිමත් පරීක්ෂණයක් සිදුකළ යුතු බවත් සඳහන් කරන ලදි.

එමෙන්ම රම්‍ය සහන පදනම යටතේ දෙල්වල කොට්ඨාසයේ නිරෝධායනය වන පවුල් සඳහා සහනමළු බෙදාදීමට කටයුතු කළ ගරු හිටපු පළාත්සභා මන්ත්‍රී රම්‍ය කුමාර වීරසිංහ මැතිතුමාට තම ගෞරවණිය ස්තුතිය පළ කරන බවත් ප්‍රකාශ කරන ලදි.

දෙල්වල කොට්ඨාසය තුළ එන්නත්කරණයේදී සිදුවූ අසාධාරණය සම්බන්ධයෙන් ගරු මන්ත්‍රීතුමියගේ නම සඳහන් කිරීම සම්බන්ධයෙන් විරෝධය දැක්වූ ගරු උප සභාපතිතුමාට තම ප්‍රකාශය තුළින් යම් සිත්තැවුලක් වූයේ නම් ඒ පිළිබඳව සමාව අයැද සිටින බවත් ප්‍රකාශ කරන ලදි.

සියළු දෙනාටම නිදුක් නිරෝගී සුවය ප්‍රාර්ථනා කරමින් තම ප්‍රකාශය අවසන් කරන ලදි.

1. **ගරු මන්ත්‍රී ආර් ඒ වසන්ත මහතා**

ගරු මන්ත්‍රී චමින්ද කුමාර මහතාගේ ප්‍රකාශයේදී සඳහන් කරන ලදි දෙල්වල කොට්ඨසයේ එන්නත්කරණ වැඩසටහනේදී සිදු වූවා යැයි කියන දේශපාලනික බලපෑමට අදාල මන්ත්‍රීතුමියගේ නම සඳහන් කිරීම සදාචාර සම්පන්න නොවන බව පැවසුවත් එසේ ක්‍රියාවන් සිදුකිරීම සදාචාර සම්පන්න නොවන බවත් ප්‍රකාශ කරන ලදි.

නිවිතිගල ප්‍රාදේශිය සභාවේ සේවයේ නියුතුව සිටියදී හදසි හෘදයාබාධයකින් අප අතරිවන් වෙන් වු කාර්මික නිලධාරීතුමියගේ අභාවය වෙනුවෙන් ඉමහත් කණගාටුව ප්‍රකාශ කරන අතර එවැනි දිගුකාලීන අසනීප ඇති නිලධාරීන් බොහෝ වගකීම් සහිත රාජකාරී කටයුතු වල නියැලීම පිළිබඳ දෙවරක් සිතා බැලිය යුතු බව ප්‍රකාශ කරන ලදි.

ගියවර සභාවාර්තාවේ අදහස් දැක්වීමේ සඳහන් වී ඇති පරිදි ගුරු වර්ජනය නිසා කොවිඩ් සීඝ්‍ර ව්‍යාප්තියක් සිදු වූ බවත් ඒ සඳහා ජනතා විමුක්ති පෙරමුණේ මැදිහත් වීමක්ද තිබූ බවත් සඳහන් වී ඇති බව තමා දුටු බව ප්‍රකාශ කරන ලදි.නමුත් කොවිඩ් ව්‍යාප්තිය පාලනය කර එට විවෘත කර ඇති බව රජය විසින් ප්‍රකාශයට පත්කර ඇති අවස්ථාවක ගුරු වර්ජනය සිදු කළ බවත් කොවිඩ් ආසාදිතව ගුරුවරුන් ජීවිතක්ෂට පත්ව ඇති බව දැක්වෙන විස්තර සමාජ මාධ්‍ය වල අසත්‍ය ප්‍රචාරණයන් විවිධ වූ විවිධ මඩ බලකා පාර්ශව මගින් පැතිරවූ බවත් සඳහන් කරන ලදි.එබැවින් දේශපාලනික අසමත්වීම් මත ගුරු වැටුප් තීරණය නොකළ යුතු බවත් එතුමා වැඩිදුරටත් ප්‍රකාශ කරන ලදි.

පදනම් විරහිත කරුණු පදනම් කරගෙන අසත්‍ය පුරාජේරු පවසමින් රට තවත් අගාධයට පත් නොකළ යුතු බවත් රටේ උද්ගත වී ඩොලර් හිඟය හමුවේ අවශ්‍ය ඖෂධ,අත්‍යාවශ්‍ය භාණ්ඩ ආනයනය ගැටළුවක්ව පවතින බවත් ඒ සඳහා විසඳුම් සෙවීමට රජය යොමු විය යුතු බවත් සඳහන් කරන ලදි.

පවතින කොවිඩ් තත්වය හමුවේ සෞඛ්‍ය සේවාවන් සඳහා විශාල පිරිවැයක් දැරීමට සිදුව ඇති පසුබිමක දේශපාලකයින්ට මිලියන ගණනින් වංචා කිරීමට ඉඩ සැලසීම යෝග්‍ය නොවන බවත් ප්‍රකාශ කරන ලදි.

ගරු මන්ත්‍රී පියසේන පොල්වත්ත මහතාගේ ප්‍රකාශයේ සඳහන් වූ පරිදි අලිමිනිස් ගැටුමින් ජනතාව පීඩාවට පත්ව ඇති බවත් එසේ වීමට හේතු සඳහන් කරමින් කියා සිටියේ අලිමංකඩ වසා දමමින් ගම් උදාන ඇතිකළ බවත් අලිඇතුන් පුනරුත්ථාපනය සඳහා වෙන්කරන ලද අක්කර 25000ක තිස්සමහාරාමයේ භූමීය පෞද්ගලික සමාගම් වලට කෙසෙල් වගාකිරීමට ඉඩ හැරීම තුළින් එවැනි දේ සිදුවූ බවය.

රටේ මේ ඇති වී ඇති වසංගතය ඉක්මනින් දුරු වී රටේ ජනතාවගේ සුභසිද්ධිය උදෙසා නිවැරදි තීන්දු තීරණ ගැනීමට පවතින රජයට ශක්තිය ධෛර්‍යය ලැබේ වේවා යැයි ප්‍රාර්ථනා කරමින් තම ප්‍රකාශය අවසන් කරන ලදි.

1. **ගරු මන්ත්‍රී සුරේෂ් කාන්ත් මහතා**

නිවිතිගල ප්‍රාදේශිය සභාවේ කාර්මික නිලධාරීතුමියගේ හදිසි අභාවය වෙනුවෙන් තමාට සහභාගී වීමට නොහැකි වූ බවත් තම බලවත් ශෝකය ප්‍රකාශ කරමින් එතුමා තම අදහස් දැක්වීම ආරම්භ කරන ලදි.

රජයේ දේශපාලකයෙන් මාධ්‍ය්‍යට ප්‍රකාශ කළ කරුණක් මතුකරමින් එතුමා කියා සිටියේ ගුරුවර්ජනය ශ්‍රී ලංකා පොදුජන පෙරමුණේ නිර්මාණයක් බව සැකසහිත බව තමාට හැඟෙන බවත් ප්‍රකාශ කරන ලදි.

කොවිඩ් නිසා නිරෝධායනයට ලක්වන පවුල් වෙනුවෙන් ලබා දෙන සහන මළු අඩුආදායම්ලාභී පවුල් සඳහා ලබාදීමේ නව චක්‍රලේඛයක් නිකුත් කර ඇති අතර එනිසා වතුජනතාවට ඒ ලබාදුන් සහනයත් දැනට නොලැබෙන බව සඳහන් කරන ලදි.වතු පවුල් වල ජනතාවගේ ජීවිකාව පිළිබඳව මෙවැනි තීන්දු තීරණ ගන්නවාදැයි දෙවරක් සිතා බැලිය යුතු බවත් වතු ආශ්‍රිත රැකියා වලට දෛනිකව වාර්තා කළහොත් පමණක් ඔවුන්ට හිමි මාසික වැටුපට හිමිකම් ලබන අතර එසේ නොමැති අවස්ථාවක ඔවුන්ගේ ආදායම අහිමි වී යන බවත් සදහන් කරන ලදි.එසේ තිබියදී ඔවුන්ට සහන මළු සඳහා හිමිකම් නොලබන්නේ මන්දැයි එතුමා විසින් ප්‍රශ්නයක් නගන ලදි.

රජවේ නිලධාරීන්ට චෝදනා කිරීමට තමා මැලි වුවත් රුපියල් දෙදහසේ දීමනාව ලබා දීමේදී දුරකතන මගින් විමසා පවුල් පසුබිම ගැන නිසි අවබෝධයක් නොමැතිව තීන්දු තීරණ ලබාගැනීම පිළිබඳ තමාගේ ප්‍රසාදයක් නොමැති බවත් රුපියල් දෙදහසේ දීමනාව බෙදී යාම විනිවිදබවකින් තොරව සිදුවන බවත් ඒ සම්බන්ධව අදාල බලධාරීන් දැනුවත් කරන ලෙසත් පවසමින් තම ප්‍රකාශය අවසන් කරන ලදි.

1. **ගරු සභාපති කුලතුංග ලියනගේ මහතා**

කෙටිකාලයක් නිවිතිගල ප්‍රාදේශිය සභාවේ සේවයේ නියුතුව සිටියදී හදිසියේ අප අතරින් වෙන් වූ කාර්මික නිලධාරීතුමියගේ පවුලේ සාමාජිකයන් වෙත තමා ඇතුළු මන්ත්‍රී මණ්ඩලයේ බලවත් කණගාටුව ප්‍රකාශ කරන බවත් ප්‍රකාශ කරන ලදි.

ගරු මන්ත්‍රී සුරංග ප්‍රභාත් කුමාර මහතාගේ යෝජනාවකට අනුව ගඟුල්විටිය ප්‍රදේශයේ පදිංචි ජපන් ශිෂ්‍යත්වයක් හිමි කරගත් දැරියක් සඳහා ලැප්ටොප් පරිඝනකයක් ලබා දීම සඳහා ඉල්ලීමක් ඉදිරිපත් වුවත් සභා අරමුදල් මගින් රුපියල් විසිපන්දහසක මුදලක් පමණක් ඇයට ලබා දීමට අනුමැතිය ලබා දීම සඳහා ගරු ආණ්ඩුකාරතුමා වෙත ඉදිරිපත් කළ අතර එහිදි එතුමාගේ කාරුණික අවධානය මේ සඳහා යොමුකොට ඇය වෙත රුපියල් එක්ලක්ෂ අනුදහසක් පමණ වටිනා DELL වර්ගයේ ලැප්ටොප් පරිඝනයක් ලබා දීමට කටයුතු කිරීම පිළිබඳ එතුමා වෙත තමා ඇතුළු ගරු සභාවේ ගෞරවණීය ස්තුතිය පිරිනමන බව සඳහන් කරන ලදි.

කොවිඩ් වසංගතය හමුවේ ග්‍රාමීය ජනතාවගේ ගැටළු වෙනුවෙන් තම උපරිම කැපවීමෙන් කටයුතු කරන ලෙස ගරු මන්ත්‍රීවරුන්ගෙන් ඉල්ලීමක් කරන ලදි.

වර්ෂ 1977ට පෙර ශ්‍රීලංකාව තුළ දේශීයව ටයර්,තුනී ලෑලි,පේෂකර්ම කර්මාන්ත වලින් ස්වයංපෝෂිතව පැවතුණද 1977 විවෘත ආර්ථිකයෙන් පසු ඒ සියළු කර්මාන්ත පරිහානියට පත් වූ බවත් හිටපු ගරු ජනාධිපති ආර් ප්‍රේමදාස මහතාගේ සංකල්පයකට අනුව බිහිවූ ඇඟළුම් කර්මාන්තශාලා වලින් දැනටත් රටේ ආර්ථිකයට සලසන සේවය පිළිබඳ තමාගේ ප්‍රසාදය හිමිවන බවත් ප්‍රකාශ කරන ලදි.

ශ්‍රී ලංකාව තුළ 67% ටත් වඩා වැඩි ප්‍රමාණයකට දැනටමත් එන්නත් මාත්‍රා දෙකම ලබාදී අවසන් බවත් ඉදිරියේදී රටේ කටයුතු යථා අයුරින් පවත්වාගෙන යාමට හැකිවේ යැයිද ප්‍රකාශ කරන ලදි.

පවතින දේශපාලන පසුබිම හමුවේ ඉදිරි අනාගතයේදී රටට සේවයක් කිරීමට හැකි දේශපාලන පක්ෂයක් හෝ ජනතාවගේ සුභසිද්ධිය වෙනුවෙන් කටයුතු කරන නායකයින් බිහිවීම අස්ථීර නොවන බවත් ප්‍රාදේශිය දේශපාලකයින් ලෙස තමාට හැකි පමණින් ජනතාවට සේවය කිරීමට කටයුතු කළ යුතු බවත් ප්‍රකාශ කරන ලදි.

ගරු සභාවට සහභාගී වු සියළු දෙනාටම තම ස්තූතිය ප්‍රකාශ කරමින් එදිනට නියමිත සභාවේ කටයුතු අවසන් බව දන්වන ලදි.

ප.ව 12.30ට ගරු සභාවේ කටයුතු අවසන් කරන ලදි.

2021.09.21 වන දිනැති ඉහත සභා වාර්තාවේ සංශෝධන කිසිවක් නොතිබූ බැවින් 2021.10.21 වන දින පැවැත්වූ මාසික සභා රැස්වීමේදී ගරු මන්ත්‍රීවරුන්ගේ හා මන්ත්‍රීතුමියන්ගේ ස්ථිරත්වයෙන් සභා සම්මත විය.

2021 සැප්තැම්බර් මස 21 වන දින සභාපති,

නිවිතිගල ප්‍රාදේශිය සභා කාර්යාලයේදි නිවිතිගලප්‍රාදේශීය සභාව,නිවිතිගල